|  |  |
| --- | --- |
| futer logo | УРЕДБА  **О ИЗМЕНАМА И ДОПУНАМА УРЕДБЕ О УТВРЂИВАЊУ ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ СИСТЕМА ХИДРОЕЛЕКТРАНА НА ИБРУ**  ("Сл. гласник РС", бр. 88/2024) |

Члан 1.

У Уредби о утврђивању Просторног плана подручја посебне намене система хидроелектрана на Ибру („Службени гласник РС”, број 58/12), у ПРОСТОРНОМ ПЛАНУ ПОДРУЧЈА ПОСЕБНЕ НАМЕНЕ СИСТЕМА ХИДРОЕЛЕКТРАНА НА ИБРУ, УВОДНЕ НАПОМЕНЕ, мењају се и гласе:

**„УВОДНЕ НАПОМЕНЕ**

Изради Просторног плана подручја посебне намене система хидроелектрана на Ибру (у даљем тексту: Просторни план) приступило се на основу Одлуке о изради Просторног плана подручја посебне намене система хидроелектрана на Ибру („Службени гласник РС”, број 46/11 – у даљем тексту: Одлука) и Одлуке о изради измена и допуна Просторног плана подручја посебне намене система хидроелектрана на Ибру („Службени гласник РС”, број 71/23).

Просторни план је припремљен у складу са одредбама Закона о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19, 37/19 – др. закон, 9/20, 52/21 и 62/23 – у даљем тексту: Закон), Закона о Просторном плану Републике Србије од 2010. до 2020. године („Службени гласник РС”, број 88/10), Закона о енергетици („Службени гласник РС”, бр. 145/14, 95/18 – др. закон, 40/21, 35/23 – др. закон и 62/23), Закона о водама („Службени гласник РС”, бр. 30/10, 93/12, 101/16, 95/18 и 95/18 – др. закон), Закона о путевима („Службени гласник РС”, бр. 41/18, 95/18 – др. закон и 92/23 – др. закон), Закона о заштити животне средине („Службени гласник РС”, бр. 135/04, 36/09, 36/09 – др. закон, 72/09 – др. закон, 43/11 – УС, 14/16, 76/18 и 95/18 – др. закон), Закона о стратешкој процени утицаја на животну средину („Службени гласник РС”, бр. 135/04 и 88/10) и Правилника о садржини, начину и поступку израде докумената просторног и урбанистичког планирања („Службени гласник РС”, број 32/19 – у даљем тексту: Правилник).

Основни разлог за израду и доношење Просторног плана је стварање услова за реализацију републичких интереса и система хидроелектрана на подручју реке Ибар. Овим просторним планом дефинисана су начела просторног уређења, циљеви просторног развоја, организација, заштита, коришћење и намена простора, као и други елементи значајни за подручје реке Ибар и систем хидроелектрана, а нарочито елементи за директно спровођење Просторног плана.

Просторни план садржи текстуални део са шест табела и графички део. Текстуални део Просторног плана има следећи основни садржај: I. Полазне основе, II. Принципи, циљеви и општа концепција просторног развоја подручја посебне намене, III. Планска решења, IV. Правила употребе земљишта, правила уређења и правила грађења и V. Имплементација.

Графички део Просторног плана садржи три реферална графичка приказа планских решења у размери 1:25.000, и то: реферална карта 1 „Посебна намена простора”; реферална карта 2 „Саобраћај, инфраструктурни системи, заштита животне средине и природних и културних добара и туризма” и реферална карта 3 „Карта спровођења”. Саставни део графичког дела Просторног плана су и тематске карте детаљног приказа посебне намене са планом регулације и нивелације за сваки профил у размери 1:2.000, и то: Профил Лакат (1,2,3) Маглич, Добре Стране (1,2), Бела Глава, Градина, Церје, Главица, Ушће, Гокчаница и Бојанићи (1,2,3).

Упоредо са израдом Просторног плана урађен је и Извештај о стратешкој процени утицаја Просторног плана на животну средину.”

У глави I. ПОЛАЗНЕ ОСНОВЕ, одељaк 1. Обухват и опис граница подручја просторног плана, границе целина и подцелина посебне намене, у ставу 4. речи: „сагласно одредбама члана 11. став 2. Правилника о садржини и изради планских докумената” бришу се.

У ставу 12. тачка (4): број: „5” замењује се бројем: „4”, а речи: „и ХЕ Главица” бришу се.

У одељку 2. Обавезе, услови и смернице из просторног плана Републике Србије и других развојних докумената, пододељак 2.1. Просторни план Републике Србије 2010–2020. („Службени гласник РС”, број 88/10), после става 1. додају се ст. 2–4, који гласе:

„Планским документима до 2035. године дефинисано је да је општи циљ просторног развоја енергетике и енергетске инфраструктуре сигурно снабдевање потрошача енергијом и енергетска транзиција, што подразумева заштиту енергетских потенцијала, повећање коришћења обновљивих извора енергије, истраживање нових извора енергије, ефикаснији енергетски систем (производње, дистрибуције и потрошње енергије) и оптималан просторни размештај енергетских објеката и енергетске инфраструктуре, уз обезбеђење заштите животне средине и јавног здравља. Посебни циљеви развоја енергетике се односе делом и на веће коришћење обновљивих извора енергије.

Основна оријентација развоја електропривреде Републике Србије базира се на интензивирању развоја и рационалном коришћењу домаћих енергетских потенцијала који обезбеђују енергетску независност, уз спровођење постепене енергетске транзиције. Засниваће се на производњи електричне енергије из постојећих и нових, пре свега термо и хидро постројења, базираним на рационалном коришћењу домаћих ресурса и савременим технологијама са минималним утицајем на животну средину.

Хидроенергетска постројења су највећи и најпрофитабилнији објекти у оквиру речних система и због тога се тежи да буду део свих вишенаменских система. Због нових економских и енергетских односа, готово целокупни технички хидроенергетски потенцијал Србије нашао се у категорији економски искористивог потенцијала у оквиру вишенаменских система код којих је хидроенергетика један од профитабилних корисника. Међу најважније планиране системе спада каскадни систем на реци Ибру, са десет прибранских, проточних хидроелектрана у кориту за велику воду који не угрожавају окружење већ су саставни део интегралног уређења те речне долине.”

Назив пододељка 2.2. Нацрт регионалног просторног плана за подручје Шумадијског, Поморавског, Рашког и Расинског управног округа мења се и гласи:

„2.2. Уредба о утврђивању Регионалног просторног плана за подручје Шумадијског, Поморавског, Рашког и Расинског управног округа („Службени гласник РС”, број 39/14).”

У ставу 1. речи: „Нацрт Регионалног просторног плана” замењују се речима: „Регионални просторни план”.

У глави II. ПРИНЦИПИ, ЦИЉЕВИ И ОПШТА КОНЦЕПЦИЈА ПРОСТОРНОГ РАЗВОЈА ПОДРУЧЈА ПОСЕБНЕ НАМЕНЕ, одељак 2. Општи и оперативни циљеви просторног развоја, у ставу 2. алинеја прва речи: „(издавањем локацијске дозволе)” замењују се речима: „(издавањем локацијских услова)”.

У глави III. ПЛАНСКА РЕШЕЊА, одељак 3. Развој туризма као комплементарне активности на планском подручју, у ставу 2. речи: „Нацртом Регионалног просторног плана” замењују се речима: „Регионалним просторним планом”.

У одељку 5. Просторни развој саобраћаја и инфраструктурних система, однос према другим техничким системима, пододељак 5.1. Mреже саобраћајница, у ставу 30. речи: „Законом о јавним путевима („Службени гласник РС”, број 101/05)” замењују се речима: „Законом о путевимаˮ.

У ставу 31. речи: „У складу са чланом 69. и чланом 75. Закона о јавним путевима („Службени гласник РС”, број 101/05),” бришу се.

Ст. 49, 50. и 51. бришу се.

После досадашњег става 52. који постаје став 49. додаје се став 50, који гласи:

„Пружни појас, заштитни пружни и инфраструктурни појас дефинишу се у складу са Законом о железници („Службени гласник РС”, бр. 41/18 и 62/23).”

У пододељку 5.2. Eлектроенергетска мрежа, после става 3. додаје се нови став 4, који гласи:

„Снаге и протоци сваке појединачне хидроелектране су дати оквирно и биће дефинисани у наредној фази израде техничке документације.”

Досадашњи ст. 4–19. постају ст. 5–20.

У одељку 6. Заштита животне средине, предела, културног и природног наслеђа, пододељак 6.2. Непокретна културна добра, у ставу 6. тачка 1. тачка на крају замењује се тачком и запетом.

После тачке 1. додаје се тачка 2, која гласи:

„2. Зграда старе школе у Ушћу, град Краљево–Ушће, стављена под заштиту одлуком Владе 2007. године.ˮ

У ставу 9. тачка 2. тачка на крају замењује се тачком и запетом.

После тачке 2. додају се тач. 3. и 4, које гласе:

„3. Бункер из Другог светског рата у селу Маглич;

4. целина Старо и Ново купатило са вилама у Матарушкој Бањиˮ.

После става 9. додају се нови ст. 10–12, који гласе:

„Археолошки локалитети који уживају трајну претходну заштиту на подручју општине Рашка су:

1) 7472917 4808003 Рашка Лучице Црквина;

2) 7476388 4809541 Рашка Покрвеник Црквина – Дубље;

3) 7473887 4806189 Рашка Биљановац Римско гробље у Медарима;

4) 7471011 4805455 Рашка Баљевац Рудничка колонија;

5) 7471823 4805026 Рашка Пискања Турско гробље;

6) 7469782 4806933 Рашка Баљевац Црква у Јарандолу;

7) 7475363 4807181 Рашка Жерађе Црква св Петке;

8) 7473581 4806872 Рашка Биљановац Гробље;

9) 7473001 4806870 Рашка Пискања Кркљачино гробље;

10) 7473002 4806872 Рашка Пискања У реци;

11) 7472793 4806795 Рашка Пискања У побрђу;

12) 7473048 4806538 Рашка Пискања Кашицко гробље;

13) 7472024 4804965 Рашка Пискања Код црквице;

14) 7472029 4805134 Рашка Пискања Подваднице;

15) 7469821 4806863 Рашка Јарандо Сталожина;

16) 7469917 4806762 Рашка Баљевац Кула;

17) 7469190 4808328 Рашка Баљевац Дуварине.

Археолошки локалитети који уживају трајну претходну заштиту на подручју града Краљева су:

1) 7469494 4837855 Краљево Матаруге Лојаник;

2) 43°39'59.86"N 20°32'36.24"Е Краљево Богутовац Грчко гробље;

3) 43°40'41.31"N 20°30'49.51"Е Краљево Богутовац Медведњак поток;

4) 43°39'58.11"N 20°32'27.82"Е; 43°39'56.18"N 20°32'26.15"Е; 43°39'50.80"N;

20°32'22.97"Е Краљево Богутовац Грачанци (више позиција, изнад војске);

5) 43°40'26.99"N, 20°32'18.01"Е Краљево Богутовац Богут град;

6) 43о40'25.12"N, 20°32'27.34"Е Краљево Богутовац Корићанци;

7) 43°40'24.74"N, 20°31'53.06"Е; 43°40'20.97"N, 20°31'55.65"Е Краљево Богутовац Чудњак (више позиција);

8) 43°40'20.51"N, 20°31'57.67"Е Краљево Богутовац Џиновско гробље;

9) 43°40'26.02"N, 20°31'41.94"Е Краљево Богутовац Имање Раденка Страиновића;

10) 43°40'9.50"N, 20°32'25.68"Е Краљево Богутовац Стари виногради;

11) 4824088 7473922 Краљево Брезна Црквина;

12) 7464053 4829907 Краљево Маглич Грчко гробље;

13) 7463345 4829718 Краљево Маглич Црквина;

14) 7466696 4834111 Краљево Замчање Мала Градина;

15) 7464053 4829907 Краљево Замчање Гробљиште;

16) 7466228 4834368 Краљево Замчање Велика Градина;

17) 7465530 4834767 Краљево Замчање Кула;

18) 7472392 4817158 Краљево Рудњак Црквина;

19) 7472884 4817113 Краљево Рудњак Металургија;

20) 7473188 4816736 Краљево Рудњак Влашке куће;

21) 7473869 4817881 Краљево Рудњак Градиште;

22) 7474414 4817479 Краљево Рудњак Рударење;

23) 7475461 4817273 Краљево Рудњак Рударење;

24) 7475631 4817730 Краљево Рудњак Рударење;

25) 7475631 4817730 Краљево Рудњак Рударење;

26) 7475814 4816926 Краљево Рудњак Латинско гробље;

27) 7474796 4816037 Краљево Рудњак Мирашко гробље;

28) 7475186 4815083 Краљево Рудњак Насеље;

29) 7472801 4816896 Краљево Рудњак Латинско гробље;

30) 7471573 4812510 Краљево Ушће Гробље у Џелепима;

31) 7472012 4812636 Краљево Ушће Селиште;

32) 7472433 4810201 Краљево Ушће Доње Лозно – Црквина;

33) 7472195 4810332 Краљево Ушће Кућетина;

34) 7472490 4809756 Краљево Баре Тумул;

35) 7472759 4809625 Краљево Баре Гробље;

36) 7473890 4817970 Краљево Гокчаница Рудњак–Градиште;

37) 7477404 4815549 Краљево Гокчаница Тумул;

38) 7474500 4815795 Краљево Гокчаница Црква Св Илије;

39) 7475095 4815086 Краљево Гокчаница Шљакиште;

40) 7474432 4817506 Краљево Гокчаница, Рудњак Старо рударство;

41) 7472416 4817176 Краљево Гокчаница, Попова река Црквиште Петровача;

42) 7472882 4817109 Краљево Гокчаница, Попова река Шљакиште;

43) 7472800 4816890 Краљево Гокчаница, Попова река Латинско гробље;

44) 7473188 4816727 Краљево Гокчаница, Попова река Влашке куће;

45) 7474771 4816072 Краљево Гокчаница, Мираши Црквина;

46) 7470313 4819961 Краљево Церје Црквина;

47) 7470302 4819964 Краљево Церје Градина;

48) 7469262 4820234 Краљево Церје Турско гробље;

49) 7470986 4812688 Краљево Плавци Сеоско гробље;

50) 7470694 4812297 Краљево Плавци Црква;

51) 7470236 4811175 Краљево Водично Латинско гробље;

52) 7470420 4809926 Краљево Тадење, Прогорелица–Градиште;

53) 7470107 4808986 Краљево Тадење, Прогорелица – Иванов гроб;

54) 7472211 4810365 Краљево Лозно Кућетина;

55) 7472430 4810196 Краљево Лозно Црквина;

56) 7472490 4809753 Краљево Бојанићи, Багаше Тумул;

57) 7472760 4809625 Краљево Бојанићи, Багаше Грчко гробље.

Археолошки локалитети:

1) забрањују се било какви радови на археолошким локалитетима, без прибављених посебних услова Завода за појединачне локације;

2) извођење земљаних радова, промене облика терена и потапање археолошких локалитета, дозвољавају се само након претходно обезбеђених археолошких истраживања, уз адекватну презентацију налаза;

3) забрањује се неовлашћено прикупљање археолошког материјала;

4) забрањује се уклањање или измештање старих споменика на гробљима (античким, средњовековним и нововековним некрополама) без услова и сагласности надлежне службе заштите;

5) забрањује се складиштење материјала и стварање депонија у непосредној близини старих гробаља (праисторијских, античких, средњовековних и нововековних некропола);

6) на свим наведеним локалитетима са археолошким садржајима, забрањује се просипање и одлагање отпадних и штетних материјала, складиштење материјала и стварање депонија;

7) током даљих фаза пројектовања од надлежног завода је потребно исходовати услове за сваку појединачну хидроелектрану. На основу диспозиције хидроелектрана и детаљне теренске проспекције, накнадно ће бити прописани додатни услови којима ће се прецизирати мере заштитних археолошких истраживања или археолошког надзора за конкретне локалитете. Уколико се простор система хидроелектрана на Ибру снима лидар техником, препорука је да се резултати снимања доставе надлежним службама заштите јер ће се на основу њега прецизније дефинисати границе локалитета;

8) уколико се на површини која није дефинисана као археолошки локалитет, током извођења радова открије до тада непознат археолошки локалитет или случајни археолошки налаз, извођач/инвеститор је дужан да одмах, без одлагања, прекине радове и обавести надлежни завод за заштиту споменика културе;

9) извођач/инвеститор је у обавези да предузме мере заштите како налаз не би био уништен и оштећен и да се сачува на месту и положају у коме је откривен;

10) ако се на основу закона утврди да је односна непокретност или ствар културно добро, даље извођење радова и промене облика терена могу се дозволити након претходно обезбеђених археолошких истраживања, уз адекватну презентацију налаза и услове и сагласност службе заштите;

11) надлежни завод за заштиту споменика културе има право да у току радова, а уколико се за тим укаже потреба, пропише заштитна археолошка истраживања;

12) инвеститор је дужан да обезбеди средства за истраживање, стручни надзор, праћење земљаних радова, заштиту, чување, публиковање и излагање добра које ужива претходну заштиту које се открије приликом извођења грађевинских и других радова, све до предаје добра не чување овлашћеној установи заштите;

13) уколико се приликом радова наиђе на грађевинске остатке од интереса за Републику Србију, надлежни завод ће у договору са Републичким заводом за заштиту споменика културе и Министарством културе израдити мере техничке заштите откривених остатака;

14) за све евентуалне промене граница обухвата, неопходно је писмено обавестити надлежни завод у циљу прибављања допунских услова;

15) за културна добра од изузетног значаја у границама предметног плана, неопходно је прибављање услова за предузимање мера техничке заштите Завода за заштиту споменика културе Београд.ˮ

Досадашњи став 10. постаје став 13.

У глави IV. ПРАВИЛА УПОТРЕБЕ ЗЕМЉИШТА, ПРАВИЛА УРЕЂЕЊА И ГРАЂЕЊА, одељак 1. Општа правила уређења, пододељак 1.3. Услови за уређење и изградњу јавних путева, у ставу 4. речи: „(Закон о железници, „Службени гласник РС”, број 18/05; Закон о јавним путевима, „Службени гласник РС”, бр. 101/05, 123/07 и 101/11)” замењују се речима: „(Закон о железници и Закон о путевима)”.

У одељку 2. Правила за уређење и грађење површина посебне (јавне) намене, пододељак 2.2. Правила за зону брана, став 1. и тач. 1–10, мењају се и гласе:

„Основне техничке карактеристике на основу којих су дефинисана правила грађења за зоне брана и хидроелектрана преузете су из Генералног пројекта. У даљим фазама пројектовања техничке карактеристике брана и хидроелектрана ће бити даље разрађене и детаљније одређене. Овим просторним планом дефинишу се основна правила грађења за потребе издавања локацијских услова и усмеравајућа су за даље фазе пројектовања:

1) ХЕ Лакат:

(1) КНУ до 233 mnm,

(2) дужина бране у круни око 110 m,

(3) кота круне бране до 236 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) омогућити да се преко круне пешачки и мото/бициклистички саобраћај,

(8) предвидети партерно и архитектонско уређење простора,

(9) обезбедити приступ круни бране и машинској згради;

2) ХЕ Маглич:

(1) КНУ до 256 mnm,

(2) дужина бране у круни око 150 m,

(3) кота круне бране до 259 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) омогућити да се преко круне пешачки и мото/бициклистички саобраћај,

(8) предвидети партерно и архитектонско уређење простора,

(9) oбезбедити приступ круни бране и машинској згради;

3) ХЕ Добре Стране:

(1) КНУ до 272,7 mnm,

(2) дужина бране у круни око 100 m,

(3) кота круне бране до 276 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) предвидети партерно и архитектонско уређење простора,

(8) обезбедити приступ круни бране и машинској згради;

4) ХЕ Бела Глава:

(1) КНУ до 290 mnm,

(2) дужина бране у круни око 130 m,

(3) кота круне бране до 293 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) предвидети партерно и архитектонско уређење простора,

(8) обезбедити приступ круни бране и машинској згради;

5) ХЕ Градина:

(1) КНУ до 302 mnm,

(2) дужина бране у круни око 120 m,

(3) кота круне бране до 305 m,

(4) прибранска хидроелектрана (у телу гравитационе бране),

(5) машинска/ командна зграда у левом боку објекта,

(6) предвидети рибљу стазу са приступом,

(7) омогућити прелаз моторних возила преко круне бране,

(8) предвидети партерно и архитектонско уређење простора,

(9) обезбедити приступ круни бране и машинској згради;

6) ХЕ Церје:

(1) КНУ до 317 mnm,

(2) дужина бране у круни око 120 m,

(3) кота круне бране до 320 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) омогућити прелаз моторних возила преко круне бране,

(8) предвидети партерно и архитектонско уређење простора,

(9) обезбедити приступ круни бране и машинској згради;

7) ХЕ Главица:

(1) КНУ до 329,4 mnm,

(2) дужина бране у круни око 175 m,

(3) кота круне бране до 333 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) омогућити да се преко круне пешачки и мото/бициклистички саобраћај,

(8) предвидети партерно и архитектонско уређење простора,

(9) обезбедити приступ круни бране и машинској згради;

8) ХЕ Ушће:

(1) КНУ до 346 mnm,

(2) дужина бране у круни око 155 m,

(3) кота круне бране до 349 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) предвидети партерно и архитектонско уређење простора,

(8) обезбедити приступ круни бране и машинској згради;

9) ХЕ Гокчаница:

(1) КНУ до 359,2 mnm,

(2) дужина бране у круни око 135 m,

(3) кота круне бране до 363 m,

(4) прибранска хидроелектрана (у телу гравитационе бране),

(5) машинска/командна зграда у десном боку објекта,

(6) предвидети рибљу стазу са приступом,

(7) омогућити да се преко круне пешачки и мото/бициклистички саобраћај,

(8) предвидети партерно и архитектонско уређење простора,

(9) обезбедити приступ круни бране и машинској згради;

10) ХЕ Бојанићи:

(1) КНУ до 372,5 mnm,

(2) дужина бране у круни око 195 m,

(3) кота круне бране до 375 m,

(4) прибранска хидроелектрана (у телу гравитационе бране),

(5) машинска/командна зграда у левом боку објекта,

(6) предвидети рибљу стазу са приступом,

(7) омогућити да се преко круне пешачки и мото/бициклистички саобраћај,

(8) предвидети партерно и архитектонско уређење простора,

(9) обезбедити приступ круни бране и машинској згради.”

У пододељку 2.4. Правила за изградњу мреже саобраћајне и друге инфраструктуре, 2.1.2. Правила за изградњу далековода 110 kV и њихово прикључење, као и услови за уређење, изградњу и коришћење објеката и површина у коридору далековода, став 12. тачка 1) речи: „Законом о јавним путевима („Службени гласник РС”, бр. 101/05, 123/07 и 101/11)” замењују се речима: „Законом о путевима”.

Глава V. ИМПЛЕМЕНТАЦИЈА мења се и гласи:

**„V. ИМПЛЕМЕНТАЦИЈА**

1. ИНСТИТУЦИОНАЛНИ ОКВИР И УЧЕСНИЦИ У ИМПЛЕМЕНТАЦИЈИ

Институционални оквир имплементације овог просторног плана, у ужем смислу, представљају институције које ће директно и непосредно имплементирати политику и концепцију изградње и развоја објеката и система посебне намене, односно система каскадних хидроелектрана на реци Ибар. У том смислу, институционални оквир имплементације Просторног плана чине:

1) Акционарско друштво „Електропривреда Србије”, кроз инвестирање даљих активности на пројектовању, изградњи и коришћењу система хидроелектрана, односно као носилац активности од посебне намене;

2) министарства надлежна за послове енергетике и инфраструктуре и Акционарско друштво „Електропривреда Србије”, кроз даљу разраду политика које се односе на производњу, снабдевање и трговину електричном енергијом, као и кроз координацију са другим субјектима и учесницима у имплементацији планских решења;

3) министарства надлежна за послове просторног планирања и урбанизма, кроз контролу даљих активности на изради планске и техничке документације, управног поступка издавања потребних аката (услова, дозвола, одобрења), као и оцењивање потребе и оправданости измене и допуне појединих решења овог просторног плана;

4) министарство надлежно за послове водопривреде, Републичка дирекција за воде и ЈВП „Србијаводе”, кроз контролу и спровођење активности утврђивања водног земљишта и коришћења, управљања и заштите вода, у складу са Законом о водама;

5) локалне самоуправе града Краљева и општине Рашка, кроз контролу даљих активности на изради планске и техничке документације на локалном нивоу, контролу управног поступка издавања потребних дозвола и одобрења, делимично инвестирање у изградњу појединих инфраструктурних објеката и система, као и објеката компатибилних посебној намени простора (објекти у функцији туризма) и др.

Институционални оквир имплементације, у ширем смислу, чине све институције и органи који ће посредно учествовати у имплементацији планских решења, и то: 1) у области заштите и коришћења природних система и ресурса – министарства надлежна за послове пољопривреде, шумарства, водопривреде и рударства; ЈП „Србијашуме”; ЈВП „Србијаводе” и др.; 2) у области развоја мреже насеља, јавних служби и демографске политике – министарство надлежно за послове локалне самоуправе, регионалног развоја и др.; локалне самоуправе града Краљева и општине Рашка; невладине организације и друга правна лица (у државном или приватном власништву); 3) у области развоја привреде – министарства надлежна за послове пољопривреде, индустрије, привреде, туризма и др.; туристичке организације на националном, регионалном и локалном нивоу; невладине организације и локална удружења привредника и предузетника; друга правна лица и др.; 4) у области развоја саобраћаја и инфраструктурних система – министарства надлежна за послове саобраћаја, инфраструктуре, телекомуникација и др.; ЈП „Путеви Србије”; „Електромрежа Србије” АД; јавна предузећа на локалном нивоу и др.; 5) у области заштите животне средине, природних и непокретних културних добара – министарства надлежна за послове животне средине, културе, туризма и др.; Завод за заштиту природе Републике Србије; Републички завод за заштиту споменика културе; туристичке организације на националном, регионалном и локалном нивоу; невладине организације и локална удружења и др.

2. СМЕРНИЦЕ ЗА ИМПЛЕМЕНТАЦИЈУ ПЛАНА

Просторни план се спроводи, у складу са одредбама Закона о планирању и изградњи, на следећи начин:

1) директно (непосредно), издавањем локацијских услова, за део Просторног плана са разрадом на нивоу детаљне регулације у обухвату земљишта јавне намене, односно за објекте и системе посебне намене дефинисане овим просторним планом;

2) индиректно, израдом урбанистичког пројекта и издавањем локацијских услова, за објекте у туристичким зонама дефинисаним овим просторним планом;

3) индиректно, израдом планова детаљне регулације за планирану електроенергетску мрежу у циљу повезивања планираних хидроелектрана у систем и његовог даљег повезивања на ширу електроенергетску мрежу;

4) индиректно, и то применом и разрадом планских решења Просторног плана у другим просторним плановима подручја посебне намене за саобраћајне и инфраструктурне системе који се налазе у обухвату овог просторног плана, или се укрштају са објектима и системима посебне намене из овог просторног плана и применом и разрадом планских решења у планским документима јединица локалне самоуправе, првенствено Просторног плана града Краљева и Просторног плана општине Рашка.

Површине јавне намене дефинисане овим просторним планом као површине акваторија КНУ (водено огледало), стогодишњих вода и брана (хидроелектране, хидротехнички објекти) утврђују се као водно земљиште, у складу са чланом 10. Закона о водама.

На основу овог просторног плана, за обухват површина јавне (посебне) намене, приступа се изради пројеката парцелације и препарцелације и формирању парцела јавне намене, за потребе изградње брана и хидроелектрана, формирање акумулација и изградње путне и друге инфраструктуре. У случају неслагања текстуалног описа катастарских парцела јавне намене и графичких прилога плана регулације и нивелације, меродавни су графички прилози (Детаљни приказ посебне намене са планом нивелације и регулације, 1–15). У случају неслагања катастарских података из Просторног плана и података који се накнадно користе у току спровођења плана (оперативног катастра), односно неслагања насталих због накнадних промена насталих одржавањем катастра, меродавна је и користи се аналитика (регулациона линија) из Просторног плана уз уважавање накнадно насталог катастарског стања.

У случају када није утврђена граница између површина јавне намене дефинисаних овим просторним планом, или у случају када је границу потребно додатно кориговати у складу са детаљнијим решењима из техничке документације, граница између површина јавне намене се дефинише пројектима парцелације и препарцелације.

Пројекти парцелације и препарцелације се израђују по правилу посебно за сваку од десет локација објеката и система посебне намене, као и посебно за потребе формирања парцела путне и друге инфраструктуре. По потреби, и у зависности од начина и динамике реализације планских решења, пројекти парцелације и препарцелације се могу израђивати и за више локација обједињено, или се могу израђивати и за мање просторне целине од наведених.

Пројектима парцелације и препарцелације дефинишу се посебне парцеле водног земљишта за акумулације (КНУ и КМУ) и за брану са хидроелектраном и пратећим површинама и објектима, односно посебне парцеле за потребе изградње путне и друге инфраструктуре.

Oвај просторни план представља основ за проглашавање јавног интереса и експропријацију земљишта и објеката за потребе изградње брана, хидроелектрана, формирање акумулација и изградње путне и друге инфраструктуре.

У обухвату овог просторног плана, изван земљишта јавне намене, дозвољена је препарцелација катастарских парцела, а у циљу обједињавања преосталих делова катастарских парцела након експропријације са другим деловима или целим катастарским парцелама.

До привођења простора планираној намени и експропријације земљишта, у површинама јавне намене одређеним овим просторним планом, могуће је само текуће одржавање постојећих објеката, санација и реконструкција, без промене грађевинских елемената, габарита и волумена објеката.

У току спровођења овог просторног плана, кроз израду техничке документације, могућа је измена просторног решења физичких структура (садржаним у тематским картама детаљног приказа посебне намене са планом нивелације и регулације), уз услов да се тиме не мења граница планираних површина јавне намене, односно граница целина и зона посебне намене.

За потребе изградње објеката посебне намене и формирања инфраструктурних коридора, као и других јавних радова, где техничка документација покаже потребу да се изађе из регулације дефинисане овим просторним планом, могућа је израда урбанистичког пројекта у циљу дефинисања проширења регулације (земљишта јавне намене) у складу са чл. 60. и 61. Закона о планирању и изградњи.

У току спровођења овог просторног плана и израде техничке документације могуће је за планска решења дефинисати и користити ознаке стационажа Државног пута IБ реда бр. 22 које се разликују од стационажа дефинисаних у овом просторном плану, а што је последица промене референтног система ЈП „Путеви Србије” (очекиване корекције броја стационаже су око – km 216+846).

**2.1. Директна имплементација Просторног плана**

Просторни план представља плански основ за издавање локацијских услова, у складу са правилима уређења и грађења, за следеће објекте и системе посебне намене:

1) за потребе изградње десет хидроелектрана на реци Ибар (Лакат, Маглич, Добре стране, Бела глава, Градина, Церје, Главица, Ушће, Гокчаница и Бојанићи), односно изградње брана и формирање акумулација, изградње објеката за машинска постројења и управне зграде, изградње приступних путева до постројења и круна бране, изградње других пратећих објеката и инфраструктурних система у функцији хидроелектрана и њиховог повезивања на постојеће и планиране инфраструктурне мреже (укључујући и планирана прикључна разводна постројења 110 кV);

2) за потребе изградње нових деоница Државног пута IБ реда бр. 22, односно измештање постојећих деоница које се потапају услед формирања акумулација, и то: измештање деонице на профилу ХЕ Маглич од оквирне стационаже на km 396+035.89 до km 399+525.71; измештање деонице на профилу ХЕ Добре стране од km 401+403.00 до km 403+600.00; измештање деонице на профилу ХЕ Бела глава од оквирне стационаже на km 406+075.96 до km 407+226.29; измештање деонице на профилу ХЕ Церје од оквирне стационаже на km 413+712.27 до km 415+777.62; за потребе изградње планираних мостова и локалних путева одређених на земљишту јавне намене овим просторним планом.

**2.2. Индиректна имплементација Просторног плана – израда урбанистичких пројеката**

Пре издавања локацијских услова обавезна је израда урбанистичког пројекта за потребе изградње објеката у туристичким зонама, и то за следеће објекте:

1) за потребе изградње објеката у функцији туризма, угоститељства, спорта и рекреације на акваторијама и обалама новоформираних акумулација, односно у туристичким зонама одређеним овим просторним планом (на основу правила овог просторног плана, пододељак 2.3);

2) за потребе изградње објеката других намена (допунске и пратеће активности, нпр. становање, пословање, привреда и др) у туристичким зонама одређеним овим просторним планом, при чему се примењују правила из „Правилника о општим правилима за парцелацију, регулацију и изградњу” („Службени гласник РС”, број 22/15).

**2.3. Спровођење Просторног плана израдом урбанистичких планова**

За потребе изградње планиране електроенергетске мреже у циљу повезивања планираних хидроелектрана у систем и његовог даљег повезивања на ширу електроенергетску мрежу, обавезна је израда планова детаљне регулације, и то за:

1) сектор 1 – као низводни сектор (Богутовац) са везама прикључног разводног постројења „Ибар 3”, хидроелектране „Лакат” и „Маглич” и веза прикључно разводно постројење „Ибар 3” постојећи далековод 110 кV бр. 161 Краљево 3 – Рашка;

2) сектор 2 – средњи сектор „Бела глава” и обухвата далеководе 110 кV из прикључног разводног постројења „Ибар 2” са везама до хидроелектрана „Добре стране”, „Бела глава” и „Градина” као и везом са новим далеководом 2x110 кV бр. 1295 АБ Краљево 3 – Нови Пазар 1;

3) сектор 3 – узводни сектор „Пусто поље”, обухвата везе хидроелектране „Церје”, „Главица”, „Ушће”, „Гокчаница” и „Бојанићи” са прикључним разводним постројењем „Ибар 1” и прикључног разводног постројења „Ибар 1” са новим далеководом 2x110 кV бр. 1295 АБ Краљево 3 – Нови Пазар 1;

4) далековод 2x110kV бр. 1295 АБ Краљево 3 – Нови Пазар 1.

**2.4. Однос Просторног плана са другим планским документима и смернице за израду и усаглашавање планова**

У обухвату Просторног плана, а на подручју изван површина посебне (јавне) намене и туристичких зона, примењују се важећи плански документи, и то Просторни план града Краљева и Просторни план општине Рашка, укључујући и све важеће урбанистичке планове. Просторни план града Краљева и Просторни план општине Рашка (који остају на снази у целости) примењују се по питању намене површина (пољопривредно, шумско, водно и грађевинско земљиште) и правила уређења и правила грађења, у обухвату овог просторног плана, а на подручју изван површина посебне (јавне) намене и туристичких зона.

План генералне регулације насеља Ушће се не примењују у делу, односно за подручја, која се налазе у обухвату површина посебне (јавне) намене и туристичких зона, односно у површинама планираним за директно спровођење овим просторним планом.

Надлежне службе Скупштине града Краљева и Скупштине општине Рашка дужне су да прате усаглашеност планских докумената са овим просторним планом и да по потреби покрећу процедуру измене и допуне планских докумената са циљем усаглашавања са овим просторним планом.

Како би се обезбедила неопходна координација у имплементацији Просторног плана, потребно је применити посебне принципе који подразумевају: континуално преиспитивање и новелирање Просторног плана, што повећава вероватноћу да планске одлуке буду међусобно усклађене и усаглашене са новим околностима и концепцијама; сагледавање и дефинисање импликација имплементације планских одлука и решења, као и утицаја стратешког оквира на постојеће планове и другу развојну документацију; међусобно усклађивање програмско-пројектних елемената који се односе на имплементацију, као и мера и инструмената имплементације и уравнотежавање формалних и неформалних корака у имплементацији, односно планској комуникацији и интеракцији (у циљу избегавања да неформалне процедуре претходе формалним процедурама).

У случају израде нових просторних и урбанистичких планова који би обухватили део подручја овог просторног плана (изван подручја посебне/јавне намене), потребно је испоштовати следеће основне смернице, и то:

1) даљи развој вишенаменског коришћења вода реке Ибар и њених притока, које би, поред производње електричне енергије, обухватило и водоснабдевање, мелиорације, риболов, бањски туризам и др.;

2) одржавање функционалности свих инфраструктурних система у долини Ибра, првенствено Државног пута IБ реда, железничке пруге, локалних путева, приступних путева објектима брана и хидроелектрана, инфраструктурних система и туристичких локација;

3) даље уређење и актуелно коришћење појединих делова тока реке Ибар и планираних акумулација, као и брдско-планинског залеђа, за развој спортско-рекреативног туризма;

4) максимално очување постојећег биодиверзитета, како у зони непосредног приобаља, тако и на ширем подручју;

5) унапређење идентитета долине Ибра (као центра средњевековне Србије), кроз адекватну заштиту, уређење и презентацију културно-историјских споменика и богатог наслеђа;

6) архитектонско и визуелно складно уклапање нових објеката у непосредној близини акумулација са природним амбијентом каскадних акумулација у долини Ибра.

Израда урбанистичких пројеката и урбанистичких планова на подручју овог просторног плана (изван обухвата посебне/јавне намене) могућа је у складу са важећим просторним плановима јединица локалне самоуправе и урбанистичким плановима.

**2.5. Спровођење Просторног плана у секторским плановима и програмима**

Спровођење и усаглашавање планских концепција, решења и пропозиција утврђених овим просторним планом у секторским плановима и програмима у складу са законом, обезбеђују:

1) управљач заштићеног подручја, доношењем плана управљања и годишњих програма управљања заштићеним подручјем;

2) Републички завод за заштиту споменика културе и Завод за заштиту споменика културе у Краљеву, у сарадњи с надлежним локалним самоуправама и приватним сектором, утврђивањем средњорочних и годишњих програма истраживања и заштите непокретних културних добара;

3) министарство надлежно за послове водопривреде, односно Републичка дирекција за воде, у сарадњи са ЈВП „Србијаводе”, усклађивањем годишњих програма изградње, реконструкције и одржавања водопривредних објеката у Републици Србији; израдом пројекта антиерозионе заштите за сливове планираних акумулација; доношењем програма мониторинга квалитета воде и заштите вода, а у сарадњи са министарством надлежним за послове заштите животне средине;

4) органи локалне самоуправе, доношењем средњорочних и годишњих програма развоја водоводне и канализационе инфраструктуре; планова и двогодишњих програма управљања отпадом и одлукама о комуналном реду;

5) органи локалне самоуправе, у сарадњи са министарством надлежним за послове водопривреде, доношењем плана за проглашење ерозионих подручја и плана одбране од бујичних поплава на водотоковима ван система редовне одбране од поплава;

6) органи локалне самоуправе, уз помоћ надлежног министарства, туристичких организација и туроператера, различитих невладиних и других организација, доношењем програма развоја туризма и програма промотивних активности;

7) органи локалне самоуправе, у сарадњи са министарством надлежним за послове пољопривреде и шумарства, асоцијацијама пољопривредних произвођача и власницима земљишта, доношењем програма уређења пољопривредног и шумског земљишта;

8) ЈП „Србијашумеˮ ревизијом основа газдовања шумама за газдинске јединице обухваћене овим просторним планом и израдом програма газдовања шумама за шуме у власништву физичких лица, о трошку Акционарског друштва „Електропривреда Србије”, у складу са чл. 22. и 23. Закона о шумама (,,Службени гласник РС”, бр. 30/10, 93/12, 89/15 и 95/18 – др. закон);

9) Ловачки савези и корисници ловног подручја, ревизијом, односно доношењем ловних основа за газдовање ловним подручјем и ловиштима и годишњих планова газдовања ловиштима у обухвату овог просторног плана;

10) ЈП „Путеви Србије”, у сарадњи са надлежним локалним самоуправама, усклађивањем средњорочних и годишњих програма изградње, рехабилитације и одржавања државних путева;

11) надлежне локалне самоуправе, односно општинска јавна предузећа надлежна за путеве, усклађивањем средњорочних и годишњих програма развоја општинских путева;

12) надлежне локалне самоуправе у сарадњи с министарством надлежним за послове заштите животне средине, реализацијом акционих програма заштите животне средине, преко локалних еколошких акционих планова (ЛЕАП);

13) локалне самоуправе, доношењем планова управљања отпадом којима ће се утврдити мрежа трансфер станица и начин управљања отпадом и др.

3. ПРИОРИТЕТНА ПЛАНСКА РЕШЕЊА И МЕРЕ И ИНСТРУМЕНТИ ИМПЛЕМЕНТАЦИЈЕ

Изградња десет хидроелектрана на реци Ибар (Лакат, Маглич, Добре стране, Бела глава, Градина, Церје, Главица, Ушће, Гокчаница и Бојанићи), са свим пратећим објектима и инфраструктурним системима представља приоритет у развоју енергетског сектора Републике Србије и Акционарског друштва „Електропривреда Србијеˮ као носиоца активности и инвестиција. У оквирном временском хоризонту Просторног плана од десет година предвиђа се изградња и пуштање у рад целокупног планираног система од десет хидроелектрана.

Као приоритет у реализацији система хидроелектрана, односно прва фаза у имплементацији Просторног плана до краја 2028. године, посебно се издваја измештање деоница државног пута IБ реда бр. 22, изградња приступних путева, изградња ХЕ у складу са динамиком инвеститора/управљача, изградња и комплетирање планиране електро-енергетске мреже и сл.

Основне планско-програмске мере и инструменти имплементације овог просторног плана су: 1) израда пројеката парцелације и препарцелације за површине јавне намене; 2) израда елабората о експропријацији за површине јавне намене; 3) израда техничке документације за сваку од планираних хидроелектрана и за деонице Државног пута IБ реда бр. 22 које се измештају; 4) израда и доношење одговарајућег управног акта за утврђивање граница водног земљишта у складу са чланом 11. Закона о водама и овим просторним планом; 5) израда Општег плана одбране од поплава, израда оперативних планова одбране од поплава за сваку од хидроелектрана, као и израда Плана за проглашење ерозионих подручја и одбрану од бујичних поплава за општину Рашка. Дефинисање посебних нормативно-правних, финансијских или организационих мера и инструмената имплементације ће бити спроведено кроз даљу израду и ревизију техничке документације.

Посебна организациона мера и инструмент имплементације јесте дефинисање управљања над површинама и објектима посебне намене дефинисаним овим просторним планом, а што ће међусобно регулисати министарства надлежна за послове водопривреде и енергетике, односно Републичка дирекција за воде, ЈВП „Србијаводе” и Акционарско друштво „Електропривреда Србије”.

Посебна организациона мера и инструмент имплементације јесте и успостављање система за осматрање и обавештавање, који ће континуално и у реалном времену да обезбеди све податке за праћење стања акумулација и брана у редовним условима експлоатације, а у периодима формирања поплавних таласа да омогући обавештавање и узбуњивање становништва на угроженом подручју дуж акумулација и низводно од брана.

Обавеза Акционарског друштва „Електропривреда Србије”, као носиоца инвестиције на изградњи система Ибарских хидроелектрана, јесте да у потпуности финансира израду техничке документације и целокупно извођење радова, за:

1) изградњу објеката и система посебне намене, и то: хидроелектрана и брана, са свим пратећим објектима као што су приступни путеви, управне зграде и машинска постројења и друга потребна инфраструктура; објеката заштите од вода и обалоутврда; објеката антиерозивне заштите; разводних постројења и прикључних далековода 110 kV и измештање и изградњу четири нове деонице државног пута I реда М 22.

2) изградњу других објеката од значаја за даљи развој јединица локалне самоуправе и коришћење планског подручја, и то: свих постојећих инфраструктурних објеката и система који се измештају из зона посебне намене, или чији режим рада се ремети и захтева одговарајуће реконструкције; новог моста преко Ибра у насељу Богутовац; новог моста преко Ибра код Маглича; насипања терена и платоа за изградњу спортског туристичког центра у Магличу; кајак стазе Маглич–Лакат, са свим потребним радовима на уређењу корита Ибар, као и изградња и уређење платоа за потребе коришћења кајак стазе; кајак стазе Ушће низводно од ХЕ Ушће (оријентационе дужине око 300 m); пешачке стазе од бране Маглич до новог моста у Магличу, односно до средњевековног града Маглича; нових деоница локалних и некатегорисаних путева који се потапају и прелаза за моторна возила преко брана Градина и Церје.”